PMIndiaData/PMIndiaSum huggingface dataset:
কেন্দ্রীয় মন্ত্রীসভার ভারত ও মার্কিন যুক্তরাষ্ট্রের মধ্যে বিজ্ঞান ও প্রযুক্তি ক্ষেত্রে সহযোগিতার লক্ষ্যে চুক্তির প্রস্তাব অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভা আজ ভারত ও মার্কিন যুক্তরাষ্ট্রের মধ্যে বিজ্ঞান ও প্রযুক্তি ক্ষেত্রে সহযোহিতার লক্ষ্যে একটি চুক্তির প্রস্তাব অনুমোদন করেছে। এই চুক্তির ফলে পারস্পরিক স্বার্থ অক্ষুন্ন রেখে উভয় দেশ লাভবান হবে এবং দ্বিপাক্ষিক সম্পর্কের নতুন দিক উন্মোচিত হবে। এই চুক্তির মাধ্যমে “উন্নত মানের” এবং “সুদুর প্রসারী প্রভাব” সম্পন্ন গবেষণা ও উদ্ভাবনের ক্ষেত্রে অংশীদারীত্বের সুযোগ তৈরি হবে। এর ফলে বৈজ্ঞানিক ও কারিগরী বিশেষজ্ঞ সম্প্রদায়ের মধ্যে সম্পর্কের বিস্তার ঘটবে। লক্ষ্যনীয় প্রভাবঃ- এর ফলে বিভিন্ন ক্ষেত্রে সহযোগিতা গড়ে উঠবে, এর মধ্যে রয়েছে- · দুই দেশের মধ্যে বিজ্ঞান ও প্রযুক্তি সংক্রান্ত তথ্য ও বিশেষজ্ঞ আদানপ্রদান · সম্মেলন ও বৈঠকের আয়োজন করা. · বিজ্ঞানী ও প্রযুক্তি বিশেষজ্ঞদের প্রশিক্ষণ · সহযোগিতামূলক গবেষণা প্রকল্প রূপায়ণ বিজ্ঞান ও উদ্ভাবন নির্ভর সরকারি-বেসরকারি অংশীদারিত্ব গড়ে তোলা · উন্নত গবেষণার সুযোগ ব্যবহার করা /
জি-২০ শিখর সম্মেলনে পার্শ্ব কর্মসূচিতে প্রধানমন্ত্রীর দ্বিপাক্ষিক বৈঠক

প্রধানমন্ত্রী শ্রী নরেন্দ্র মোদি তুরস্কের আন্টালায় অনুষ্ঠিত জি-২০ শিখর সম্মেলনের পার্শ্ব কর্মসূচিতে অস্ট্রেলিয়ার প্রধানমন্ত্রী ম্যালকম টার্নবুল-এর সাথে বৈঠক করেন| উভয় প্রধানমন্ত্রী ভারত অস্ট্রেলিয়ার মধ্যে অসামরিক পরমানু চুক্তির প্রক্রিয়া সম্পূর্ণ হওয়ার কথা ঘোষণা করেছেন। প্রশাসনিক ব্যবস্থাদি সহ চুক্তির ওই প্রক্রিয়া সম্পূর্ণ হওয়ায় ভারত-অস্ট্রেলিয়া অসামরিক পরমানু চুক্তি কার্যকর হওয়ার পথে এগুবে। ম্যালকম টার্নবুলকে প্রধানমন্ত্রী শ্রী মোদি ধন্যবাদ জানান এবং পরমানু চুক্তিটিকে মাইলস্টোন হিসাবে অ্যাখ্যা দেন এবং বিশ্বাস ও আস্থার উৎস বলে অভিহিত করেন। প্রধানমন্ত্রী ইউরোপিয়ান কাউন্সিলের প্রেসিডেন্ট ডোনাল্ড টস্ক এবং ইউরোপিয়ান কমিশনের প্রেসিডেন্ট জ্যাঁ ক্লড জংকের এর সাথেও মিলিত হন| /
জাতীয় হস্তচালিত তাঁত দিবসে স্থানীয় তাঁত সামগ্রী কেনার আহ্বান জানিয়েছেন প্রধানমন্ত্রী

নয়াদিল্লি, ০৭ অগাস্ট, ২০২১ প্রধানমন্ত্রী শ্রী নরেন্দ্র মোদী বলেছেন, হস্তচালিত তাঁত ভারতের বৈচিত্র্যের প্রকাশ এবং অগণিত তন্তুবায় ও শিল্পীদের নৈপুণ্য এর মাধ্যমে প্রতিফলিত হয়। তিনি সকলকে স্থানীয় তাঁত সামগ্রী কেনার আহ্বান জানিয়েছেন। এক ট্যুইট বার্তায় প্রধানমন্ত্রী বলেছেন, “হস্তচালিত তাঁত ভারতের বৈচিত্র্যের প্রকাশ এবং অগণিত তন্তুবায় ও শিল্পীদের নৈপুণ্য এর মাধ্যমে প্রতিফলিত হয়। জাতীয় হস্তচালিত তাঁত দিবস আমাদের তন্তুবায়দের সাহায্য করার অঙ্গীকার ব্যক্ত করেছে। এর মাধ্যমে #MyHandloomMyPride ভাবনাকে প্রসারিত করে। আসুন আমরা সবাই স্থানীয় তাঁত সামগ্রী কিনি”! অলিম্পিক পদকজয়ী সাইখোম মীরাবাঈ চানুর একটি ট্যুইটকে উদ্ধৃত করে প্রধানমন্ত্রী আরেকটি ট্যুইট বার্তায় বলেছেন, “বিগত কয়েক বছর ধরে হস্তচালিত তাঁতের প্রতি নতুন করে উৎসাহ দেখা যাচ্ছে। @mirabai_chanu, #MyHandloomMyPride ভাবনাকে সমর্থন করছেন দেখে আমি আনন্দিত। আমি আশাবাদী আত্মনির্ভর ভারত গঠনের জন্য হস্তচালিত তাঁত শিল্প গুরুত্বপূর্ণ ভূমিকা পালন করবে”।
প্রধানমন্ত্রী ৪৪তম দাবা অলিম্পিয়াডের সূচনা করেছেন

নয়াদিল্লি, ২৮ জুলাই, ২০২২ প্রধানমন্ত্রী শ্রী নরেন্দ্র মোদী বৃহস্পতিবার চেন্নাইয়ের জেএলএন ইন্ডোর স্টেডিয়ামে ৪৪তম দাবা অলিম্পিয়াডের সূচনা করেছেন। উদ্বোধনী অনুষ্ঠানে তামিলনাডুর রাজ্যপাল শ্রী আর এন রবি, মুখ্যমন্ত্রী শ্রী এম কে স্ট্যালিন, কেন্দ্রীয় মন্ত্রী শ্রী অনুরাগ সিং ঠাকুর এবং শ্রী এল মুরুগান ও ইন্টারন্যাশ চেস ফেডারেশন (ফিডে)-এর সভাপতি শ্রী আরকাডি দোভরকোভিচ উপস্থিত ছিলেন। তাঁর ভাষণে প্রধানমন্ত্রী বিশ্বের সকল প্রান্ত থেকে আসা খেলোয়াড় ও দাবা প্রেমীদের ভারতে স্বাগত জানান। তিনি বলেন, আজাদি কা অমৃত মহোৎসবের সময়কালে এই প্রতিযোগিতা অনুষ্ঠিত হচ্ছে, যা যথেষ্ট তাৎপর্যপূর্ণ। দাবার সবচেয়ে গুরুত্বপূর্ণ প্রতিযোগিতা এবার দাবার জন্মভূমি, ভারতে অনুষ্ঠিত হচ্ছে। প্রধানমন্ত্রী বলেন, ৪৪তম দাবা অলিম্পিয়াডে বেশ কিছু নতুন উপাদান যুক্ত করা হয়েছে এবং নতুন রেকর্ডও হবে। তিন দশক পর এই প্রতিযোগিতা আবারও এশিয়া মহাদেশে অনুষ্ঠিত হচ্ছে। এবার অংশগ্রহণকারী দেশ ও প্রতিযোগীর সংখ্যাও বেশি। এই অলিম্পিয়াডে মহিলা অংশগ্রহণকারীর সংখ্যাও অন্যান্যবারের তুলনায় বেশি। শ্রী মোদী বলেন, এই প্রথম দাবা অলিম্পিয়াডে মশাল দৌড় শুরু হ’ল। প্রধানমন্ত্রী তাঁর ভাষণে দাবার সঙ্গে তামিলনাডুর শক্তিশালী ঐতিহাসিক সম্পর্কের কথা উল্লেখ করেন। তিনি বলেন, এই কারণে তামিলনাডু’কে ভারতের দাবার চালিকাশক্তি বলা হয়। দেশের অনেক গ্র্যান্ড মাস্টার তামিলনাডু থেকে উঠে এসেছেন। এই রাজ্যে উন্নত ভাবনার মানুষের বাস, এখানের প্রাণবন্ত সংস্কৃতি এবং বিশ্বের প্রাচীনতম ভাষা তামিল রয়েছে। শ্রী মোদী বলেন, যেহেতু খেলাধূলার সকলকে ঐক্যবদ্ধ করার ক্ষমতা রয়েছে, তাই এটি আকর্ষণীয়। খেলাধূলা মানুষ ও সমাজকে আরও কাছাকাছি নিয়ে আসে, সকলের মধ্যে দলগতভাবে কাজ করার ভাবনাকে উজ্জীবিত করে। বর্তমান সময়কালকে ক্রীড়া ক্ষেত্রে ভারতের সবচেয়ে ভালো সময় বলে উল্লেখ করে প্রধানমন্ত্রী বলেছেন, “অলিম্পিক্স, প্যারালিম্পিক্স ও ডেফলিম্পিক্স – এ ভারত এই সময়েই সব থেকে ভালো পারদর্শিতা দেখিয়েছে। আমরা খেলাধূলায় বেশ কিছু সাফল্য অর্জন করেছি, যা অতীতে কখনোই অর্জিত হয়নি”। যুবসম্প্রদায়ের শক্তি ও যথাযথ পরিবেশের কারণে ভারতে ক্রীড়া সংস্কৃতি ক্রমশ শক্তিশালী হচ্ছে বলেও তিনি মন্তব্য করেন। প্রধানমন্ত্রী বলেন, খেলাধূলায় কেউ পরাজিত হন না, এখানে সকলেই বিজয়ী এবং ভবিষ্যতের বিজয়ী। তিনি ৪৪তম দাবা অলিম্পিয়াডে অংশগ্রহণকারী সব দল ও খেলোয়াড়দের সাফল্য কামনা করেছেন। প্রেক্ষাপট প্রধানমন্ত্রী ১৯ জুন নতুন দিল্লির ইন্দিরা গান্ধী জাতীয় স্টেডিয়ামে দাবা অলিম্পিয়াডের প্রথম মশাল দৌড়ের সূচনা করেন। গত ৪০ দিন ধরে দেশের ৭৫টি বিখ্যাত স্থানে এই মশাল ঘুরেছে। ২০ হাজার কিলোমিটার ঘুরে ঐ মশাল মহাবলীপুরমে তার যাত্রা শেষ করেছে। এরপর, এটি সুইজারল্যান্ডে ফিডের সদর দপ্তরে পাঠানো হবে। ২৮ জুলাই থেকে ৯ অগাস্ট পর্যন্ত চেন্নাইয়ে ৪৪তম দাবা অলিম্পিয়াড অনুষ্ঠিত হবে। ১৯২৭ সাল থেকে এই প্রতিযোগিতা অনুষ্ঠিত হচ্ছে। এবারই প্রথম ভারত এই প্রতিযোগিতার আয়োজন করেছে। ৩০ বছর পর এশিয়া মহাদেশে আবারও এই প্রতিযোগিতা অনুষ্ঠিত হচ্ছে। ৪৪তম দাবা অলিম্পিয়াডে ১৮৭টি দেশ অংশগ্রহণ করবে। এর আগে এত প্রতিযোগী এই প্রতিযোগিতায় অংশ নেননি। এই প্রতিযোগিতায় ভারতের প্রতিযোগীদের সংখ্যা এবারই সবচেয়ে বেশি। ৬টি দলে ভারতের মোট ৩০ জন প্রতিযোগী অলিম্পিয়াডে অংশ নিচ্ছেন।
মুম্বাইতে বাড়ি ভেঙে প্রাণহানীর ঘটনায় প্রধানমন্ত্রীর শোক জ্ঞাপন

প্রধানমন্ত্রী শ্রী নরেন্দ্র মোদী মুম্বাইয়ের ডোঙরিতে বাড়ি ভেঙে প্রাণহানীর ঘটনায় শোক জ্ঞাপন করেছেন। এক শোকবার্তায় প্রধানমন্ত্রী বলেন, ‘মুম্বাই-এ ডোঙরিতে একটি বাড়ি ভেঙে পরার ঘটনা দুঃখজনক। এই ঘটনায় যে সমস্ত পরিবার তাঁদের নিকজনদের হারিয়েছেন, আমি তাঁদের প্রতি সমবেদনা জানাচ্ছি। প্রার্থনা করি আহতরা দ্রুত সুস্হ হয়ে উঠুন। মহারাষ্ট্র সরকার, এনডিআরএফ এবং স্হানীয় কর্তৃপক্ষ উদ্ধারকাজ চালাচ্ছেন এবং দুর্গতদের সাহায্য করছেন।’
হামবুর্গে জি-২০ শীর্ষ সম্মেলনের পাশাপাশি এক পৃথক বৈঠকে মিলিত হলেন ব্রিক্‌স নেতৃবৃন্দ

জার্মানির হামবুর্গে জি-২০ শীর্ষ সম্মেলনের পাশাপাশি পৃথকভাবে এক বৈঠকে মিলিত হন ব্রিক্‌সসদস্যভুক্ত পাঁচটি দেশের নেতৃবৃন্দ। এ বছর সেপ্টেম্বর মাসে চিনের জিয়ামেন-এ যে নবমব্রিক্‌স শীর্ষ বৈঠক অনুষ্ঠিত হতে চলেছে, তারই প্রাক্কালে আয়োজন করা হয় এই পৃথক বৈঠকের। ব্রিক্‌স নেতৃবৃন্দকে ঐ আসন্ন বৈঠকে স্বাগত জানানোর জন্য তিনি যেবিশেষভাবে আগ্রহী একথা অন্যান্য ব্রিক্‌স নেতাদের কাছে ব্যক্ত করেন প্রেসিডেন্ট জি। ব্রিক্‌স-এরজিয়ামেন শীর্ষ বৈঠকের প্রস্তুতি এবং অগ্রাধিকারের বিষয়গুলি সম্পর্কে এদিন খোলামেলাআলোচনা করেন ব্রিক্‌স নেতৃবৃন্দ। ভারতের প্রধানমন্ত্রী বলেন, ব্রিক্‌স-এর একটিনিজস্ব বলিষ্ঠ বক্তব্য রয়েছে যা সন্ত্রাসবাদের মোকাবিলা এবং বিশ্ব অর্থনীতিরপ্রসারে পথ দেখাতে পারে। অর্থের সাহায্যে সন্ত্রাসকে মদতদান, সন্ত্রাসবাদীদেরদালাল হিসেবে কাজ করা, নিরাপদ ঘাঁটি গড়ে তুলতে সাহায্য করা এবং যে কোনরকমভাবেসন্ত্রাসকে সমর্থন ও মদত দেওয়ার বিরুদ্ধে জি-২০-ভুক্ত দেশগুলির সমষ্টিগতভাবে কাজকরে যাওয়া উচিৎ বলে ঘোষণা করেন তিনি। ভারতের সংস্কার কর্মসূচি প্রসঙ্গে শ্রী মোদীবলেন যে বিশ্ব অর্থনৈতিক পুনরুদ্ধার প্রচেষ্টার কাজকে নিরন্তরভাবে এগিয়ে নিয়ে যেতেযৌথ সহযোগিতার প্রয়োজন। পারস্পরিক বাণিজ্য এবং জ্ঞানী ও বিদগ্ধ ব্যক্তিদের সফরবিনিময়ের যাঁরা বিরোধিতা করছেন, তাঁদের বিরুদ্ধে একজোট হওয়ার আহ্বান জানান তিনি।ভারত যে প্যারিস চুক্তিকে অক্ষরে অক্ষরে পালন করার কাজে প্রতিশ্রুতিবদ্ধ, একথাওপুনরুচ্চারণ করেন ভারতের প্রধানমন্ত্রী। তিনি বলেন, জলবায়ু পরিবর্তনের বিরুদ্ধেব্যবস্থা গ্রহণের জন্য আন্তর্জাতিক দিক থেকে এগিয়ে আসা প্রয়োজন সবক’টি দেশেরই।ব্রিক্‌স-এর জন্য দ্রুত একটি রেটিং সংস্থা গড়ে তোলারও আহ্বান জানান তিনি। এছাড়াও,আফ্রিকার উন্নয়নকে বিশেষ অগ্রাধিকারদানের জন্যও আর্জি জানান ভারতের প্রধানমন্ত্রী।বিভিন্ন দেশের জনসাধারণের মধ্যে সফর বিনিময় কর্মসূচিকে উৎসাহিত করার কথাও বলেন তিনি। প্রেসিডেন্টজি-র নেতৃত্বে ব্রিক্‌স যে আরও গতিশীল হয়ে উঠেছে তার সপ্রশংস উল্লেখ করেন ভারতেরপ্রধানমন্ত্রী। ব্রিক্‌স-এর জিয়ামেন শীর্ষ বৈঠককে সফল করে তুলতে ভারতের শুভেচ্ছা ওপূর্ণ সহযোগিতারও প্রতিশ্রুতি দেন তিনি। প্রধানমন্ত্রীর এদিনের বক্তব্যে উঠে আসেসম্প্রতি ভারতে চালু হওয়া পণ্য ও পরিষেবা কর অর্থাৎ, জিএসটি-র প্রসঙ্গটিও। প্রধানমন্ত্রীশ্রী নরেন্দ্র মোদীর বক্তব্যের সূত্র ধরে প্রেসিডেন্ট জি সন্ত্রাসবাদের বিরুদ্ধেভারতের দৃঢ় সঙ্কল্পের বিশেষ প্রশংসা করে বলেন যে ভারতের নেতৃত্বে যাত্রা শুরু করাব্রিক্‌স বর্তমানে যথেষ্ট গুরুত্বপূর্ণ একটি মঞ্চ হয়ে উঠেছে। গত বছর অনুষ্ঠিত গোয়াশীর্ষ সম্মেলনের ফলাফলও এই কাজে অনেকটা সাহায্য করেছে বলে তিনি মনে করেন। ভারতেরআর্থ-সামাজিক বিকাশ ও উন্নয়নের উচ্ছ্বসিত প্রশংসা করে এই দেশের বৃহত্তর সাফল্যওকামনা করেন তিনি। /
কেশবানন্দ ভারতীর প্রয়াণে প্রধানমন্ত্রীর শোক প্রকাশ; সমাজ সেবায় তাঁর অবদানের কথা স্মরণ করলেন শ্রী মোদী

বিশিষ্ট সমাজ সেবক কেশবানন্দ ভারতীজীর প্রয়াণে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। প্রধানমন্ত্রী বলেছেন, “আমরা পূজ্য কেশবানন্দ ভারতীজীকে সমাজ সেবায় তাঁর অসামান্য অবদান এবং বঞ্চিত তথা শোষিত শ্রেণীর মানুষের ক্ষমতায়ন ঘটানোর জন্য সর্বদাই মনে রাখবো। ভারতের সমৃদ্ধ সংস্কৃতি ও আমাদের মহান সংবিধানের সঙ্গে তাঁর আত্মিক সম্পর্ক ছিল। তিনি প্রজন্মের পর প্রজন্মকে অনুপ্রাণিত করবেন। ওম শান্তি”।
কেন্দ্রীয় তথ্য কমিশন-এর ১০ম বার্ষিক সম্মেলনে প্রধানমন্ত্রীর মন্তব্য

“তথ্য জানার অধিকার” আইন সাধারণ মানুষের জানার অধিকারের হাতিয়ার শুধু মাত্র নয়, এর মাধ্যমে যারা ক্ষমতায় রয়েছে তাদের প্রশ্ন করার অধিকারকেও চিহ্নিত করে। শুক্রবার এভাবেই “তথ্য জানার অধিকার” আইনকে বর্ণনা করলেন প্রধানমন্ত্রী শ্রী নরেন্দ্র মোদী। কেন্দ্রীয় তথ্য কমিশন অর্থাৎ সি আই সি-র ১ম বার্ষিক সম্মেলনে বক্তব্য রাখতে গিয়ে প্রধানমন্ত্রী বলেন, কেন্দ্রীয় সরকারের “ডিজিটাল ইন্ডিয়া” উদ্যোগ আরটিআই-এর সঙ্গে সংগতিপূর্ণ, কেননা অনলাইনে তথ্য সংস্থাপিত করলে তা স্বচ্ছতা আনয়ন করে, যা প্রতিফল হিসেবে সৃষ্টি করে আস্থা। প্রধানমন্ত্রী কয়লা ক্ষেত্র, স্পেকট্রাম এবং এফএম রেডিও-র লাইসেন্স প্রদানে নতুন নিলাম পদ্ধতির কথা উল্লেখ করেন এবং বলেন যে জনগণকে সুরক্ষিতভাবে তথ্য দিতে হবে। প্রধানমন্ত্রী সরকারি কাজকর্মে অবরুদ্ধকর পরিস্থিতির অবসানের জন্য আহ্বান জানান। তিনি বলেন, জনগণকে সন্দেহের চোখে দেখার পরিবর্তে জনগণকে বিশ্বাস করার ভিত্তিতে প্রশাসনিক প্রক্রিয়াকে চালাতে হবে । প্রধানমন্ত্রী বলেন, সুশাসনের জন্য আরটিআই একটি হাতিয়ার হয়ে উঠেছে। এছাড়াও তিনি প্রধানমন্ত্রীর দপ্তরে (পিএমও) ‘প্রগতি’ মঞ্চ গড়ে তোলার ফলে কীভাবে প্রকল্প সমূহের অগ্রগতি পর্যালোচনার জন্য তা একটি প্রাণবন্ত মঞ্চ হয়ে উঠেছে সেই প্রসঙ্গ বিবৃত করেন।
শ্রী গুরু গ্রন্থ সাহিব জির প্রকাশ পর্ব উপলক্ষ্যে সকলকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী শ্রী গুরু গ্রন্থ সাহিবজির প্রথম প্রকাশ পর্বের পবিত্র তিথিতে সকলকে শুভেচ্ছা জানিয়েছেন। প্রধানমন্ত্রী বলেছেন, “ শ্রী গুরু গ্রন্থ সাহিব জি আমাদের সেবা, করুণা ছাড়াও সৌহার্দ্য শেখায়। সমাজে ন্যায় ও সাম্যের পথ তৈরি করে। আমরা যেন কখনো অন্যায়ের কাছে মাথা নত না করি সেই শিক্ষা দেয়। শ্রী গুরু গ্রন্থ সাহিব জির প্রথম প্রকাশ পর্বে সকলকে শুভ কামনা জানাই। শ্রী গুরু গ্রন্থ সাহিব জির বিশুদ্ধ শিক্ষায় সারা বিশ্ব উদ্ভাসিত হয়েছে। শিখ সম্প্রদায় এর মাধ্যমে অনুপ্রাণিত হয়ে বিশ্ব জুড়ে বিভিন্ন ক্ষেত্রে অগ্রণী ভূমিকা পালন করেছেন। তাঁদের সাহস ও দয়া উল্লেখযোগ্য। শ্রী গুরু গ্রন্থ সাহিব জি সর্বদা মানবতাকে পথ প্রদর্শন করুক। “
কেন্দ্রীয় তালিকায় থাকা অন্যান্য অনগ্রসর শ্রেণীর মধ্যে আরও শ্রেণী বিভাজনের বিষয়গুলি খতিয়ে দেখার জন্য সংবিধানের ৩৪০ ধারার আওতায় গঠিত কমিশনের মেয়াদ বৃদ্ধির প্রস্তাবে মন্ত্রিসভার অনুমোদন

কেন্দ্রীয় তালিকায় থাকা অন্যান্য অনগ্রসর শ্রেণীর মধ্যে আরও শ্রেণী বিভাজনের বিষয়গুলি খতিয়ে দেখার জন্য সংবিধানের ৩৪০ ধারার আওতায় গঠিত কমিশনের মেয়াদ বৃদ্ধির প্রস্তাব অনুমোদন করেছে মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে এই সিদ্ধান্ত হয়। কমিশনের মেয়াদ আরও ৬ মাস বাড়িয়ে আগামী ৩১শে জুলাই পর্যন্ত করা হয়েছে। এছাড়াও মন্ত্রিসভা কমিশনের বর্তমান বিচার্য বিষয়ের মধ্যে আরও কয়েকটি বিষয় যুক্ত করার অনুমতি দিয়েছে। অন্যান্য অনগ্রসর শ্রেণীর বর্তমান তালিকায় থাকা বিভিন্ন সম্প্রদায়ের মানুষ যারা কেন্দ্রীয় সরকারি চাকুরিতে নিয়োগ এবং কেন্দ্রীয় সরকারি শিক্ষা প্রতিষ্ঠানে ভর্তির ক্ষেত্রে সুযোগ-সুবিধা পান-না তারা কমিশনের সুপারিশগুলি রূপায়িত হলে লাভবান হবেন। এছাড়াও অন্যান্য অনগ্রসর শ্রেণীর কেন্দ্রীয় তালিকায় থাকা প্রান্তিক সম্প্রদায়ের মানুষের কল্যাণে কমিশন আরও কিছু প্রস্তাব গ্রহণ করবে বলে মনে করা হচ্ছে। কমিটির মেয়াদ বৃদ্ধি সম্পর্কিত সিদ্ধান্তের ফলে প্রশাসনিক কাজকর্ম পরিচালনার খরচ কেন্দ্রীয় সামাজিক ন্যায়বিচার ও ক্ষমতায়ণ মন্ত্রক-ই বহন করবে বলেও বৈঠকে স্হির হয়েছে। কমিশনের মেয়াদ বৃদ্ধি সংক্রান্ত মন্ত্রিসভার সিদ্ধান্তে রাষ্ট্রপতির অনুমোদন পাওয়া গেলেই তা গেজেটে বিজ্ঞপ্তি আকারে প্রকাশ করা হবে। উল্লেখ করা যেতে পারে ২০১৭র দোশরা অক্টোবর সংবিধানের ৩৪০ ধারার আওতায় রাষ্ট্রপতি এই কমিশন গঠনের প্রস্তাব অনুমোদন করেন। অবসরপ্রাপ্ত বিচারপতি শ্রীমতি জি রোহিনীর নেতৃত্বে ২০১৭র ১১ই অক্টোবর কমিশনের কাজ শুরু হয়। এরপর কমিশন অন্যান্য অনগ্রসর শ্রেণীর মধ্যে আরও শ্রেণী বিভাজনের বিষয়ে বিভিন্ন রাজ্য ও কেন্দ্রশাসিত অঞ্চলের সঙ্গে আলাপ-আলোচনা শুরু করে। কমিশনের তরফে জানানো হয়, এই কাজ সম্পূর্ণ করতে আরও কিছুটা সময় প্রয়োজন। এই প্রেক্ষিতেই কমিশনের মেয়াদ আরও ৬ মাস বাড়িয়ে আগামী ৩১শে জুলাই পর্যন্ত করার সিদ্ধান্ত নেওয়া হয়।
পাঞ্জাবের মুখ্যমন্ত্রী পদে শপথ নিলেন ক্যাপ্টেন অমরিন্দর সিং : অভিনন্দন প্রধানমন্ত্রীর

পাঞ্জাবের মুখ্যমন্ত্রী পদে শপথগ্রহণ করায় ক্যাপ্টেন অমরিন্দর সিং-কে অভিনন্দন জানিয়েছেন প্রধানমন্ত্রীশ্রী নরেন্দ্র মোদী। এক বার্তায় তিনি বলেছেন : “ মুখ্যমন্ত্রী হিসেবে শপথগ্রহণ করায় ক্যাপ্টেন অমরিন্দর সিং-কেঅভিনন্দন। পাঞ্জাবের উন্নয়নে কাজ করে যাওয়ার জন্য আমার আন্তরিক শুভেচ্ছা রইল। ” /
কার্নেগি এনডাওমেন্ট-এর এক প্রতিনিধিদল দেখা করলেন প্রধানমন্ত্রীর সঙ্গে

কার্নেগি এনডাওমেন্ট ফর ইন্টারন্যাশনাল পিস-এর প্রেসিডেন্ট মিঃ উইলিয়াম বার্নস-এর নেতৃত্বে ঐ সংস্থার এক প্রতিনিধিদল মঙ্গলবার দেখা করেন প্রধানমন্ত্রী শ্রী নরেন্দ্র মোদীর সঙ্গে। ভারতে একটি কেন্দ্র স্থাপনের যে উদ্যোগ গ্রহণ করেছে কার্নেগি এনডাওমেন্ট তাকে স্বাগত জানিয়ে প্রধানমন্ত্রী বলেন, দেশে গণতান্ত্রিক ঐতিহ্য তথা উদার চিন্তাভাবনা ও মানসিকতার প্রতিফলন ঘটবে এর মধ্য দিয়ে। উদার ও মুক্ত শিল্পচর্চাএবং গবেষণার উপযোগী এক পরিবেশ গড়ে তুলতে প্রস্তাবিত কেন্দ্রটি সফল হবে বলে আশা ব্যক্ত করেন প্রধানমন্ত্রী। বিশেষত, দেশের যুবসমাজ এই গবেষণার কাজে আগ্রহী হয়ে উঠবে বলে মনে করেন তিনি। এই উদ্যোগের মধ্য দিয়ে ভারত, মার্কিন যুক্তরাষ্ট্র এবং বিশ্বের অন্যান্য দেশের মধ্যে কৌশলগত অংশীদারিত্বের সম্পর্ক আরও শক্তিশালী হয়ে উঠবে বলে মন্তব্য করেন প্রধানমন্ত্রী।
কোভিড- ১৯ মহামারী সম্পর্কে আজ জাতির উদ্দেশ্যে ভাষণ দেবেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ রাত ৮ টায় কোভিড- ১৯ সংক্রমনের জেরে উদ্ভুত পরিস্থিতি নিয়ে জাতির উদ্দেশ্যে ভাষণ দেবেন। এক টুইট বার্তায় প্রধানমন্ত্রী বলেছেন “আজ ২৪মার্চ, ২০২০ রাত ৮ টায় কোভিড- ১৯ সংক্রমনের জেরে উদ্ভুত পরিস্থিতিতে গুরুত্বপূর্ণ বিভিন্ন বিষয় নিয়ে জাতির উদ্দেশ্যে ভাষন দেবো”
পেশাগত সুরক্ষা, স্বাস্হ্য ও কর্মক্ষেত্রের পরিবেশ সংক্রান্ত বিল ২০১৯এ মন্ত্রিসভার অনুমোদন

সবকা সাথ, সবকা বিকাশ এবং সবকা বিশ্বাস-এর মন্ত্রকে সামনে রেখে প্রধানমন্ত্রী শ্রী নরেন্দ্র মোদীর নেতৃত্বে পরিচালিত এনডিএ সরকার সমাজের বিভিন্ন শ্রেণীর মানুষের কল্যাণে নিরন্তর কাজ করে চলেছে। এই উদ্দেশ্য পূরণের লক্ষ্যেই প্রধানমন্ত্রীর পৌরহিত্যে আজ অনুষ্ঠিত কেন্দ্রীয় মন্ত্রিসভার বৈঠকে পেশাগত সুরক্ষা, স্বাস্হ্য ও কর্মক্ষেত্রের পরিবেশ সংক্রান্ত বিল ২০১৯ সংসদের চলতি অধিবেশনেই পেশ করার প্রস্তাবে অনুমতি মিলেছে। মন্ত্রিসভার এই সিদ্ধান্তের ফলে, কর্মক্ষেত্রে সুরক্ষা, স্বাস্হ্য ও কাজকর্মের উপযুক্ত পরিবেশ বহুগুন বৃদ্ধি পাবে। বর্তমানে চালু ১৩টি কেন্দ্রীয় শ্রম আইনের বিভিন্ন ধারা সহজ-সরল ও যুক্তিসঙ্গত করে তোলার পর নতুন বিধির খসড়া রচনা করা হয়েছে। নতুন এই বিধি কার্যকর হলে কর্মীদের কর্মক্ষেত্রে সুরক্ষা ও স্বাস্হ্যগত পরিবেশের মান বৃদ্ধি পাবে। এরফলে দেশের অর্থ-ব্যবস্হারও বিকাশ ঘটবে এবং সামগ্রিকভাবে উৎপাদনশীলতা বৃদ্ধি পাবে। কর্মক্ষেত্রে কর্মীদের উপযুক্ত পরিবেশ এবং দূর্ঘটনার সংখ্যা হ্রাস পেলে নিয়োগ কর্তারা আর্থিক দিক থেকে লাভবান হবেন। ৯টি গুরুত্বপূর্ণ ক্ষেত্রের সঙ্গে যুক্ত সংস্হায় ১০ জন বা তার বেশি কর্মচারি রয়েছেন এমন সমস্ত প্রতিষ্ঠানের সঙ্গে যুক্ত কর্মীদের সুরক্ষা, স্বাস্হ্য ও কর্মক্ষেত্রে উপযুক্ত পরিবেশ এই নতুন বিধির ফলে আরও বৃদ্ধি পাবে বলে মনে করা হচ্ছে।
প্রধানমন্ত্রী শ্রী নরেন্দ্র মোদী প্রথম বিশ্ব যুদ্ধে অংশ নেওয়া ভারতীয় সেনানীদের শ্রদ্ধা জ্ঞাপন করলেন

প্রথম বিশ্ব যুদ্ধে অংশ নেওয়া ভারতীয় সেনানীদের শ্রদ্ধা জানালেন প্রধানমন্ত্রী শ্রী নরেন্দ্র মোদী। শ্রী মোদী বলেছেন, আজ আমরা বিভৎস্য প্রথম বিশ্ব যুদ্ধের সমাপ্তির শতবর্ষ পালন করছি। সম্প্রীতি ও সৌভ্রাতৃত্বের লক্ষ্যে কাজ করতে বিশ্ব শান্তির জন্য আমরা আমাদের অঙ্গীকারের কথা পুনরায় জানাচ্ছি, যাতে যুদ্ধের কারণে মৃত্যু ও ধ্বংস দুই-ই রক্ষা করা যায়। প্রথম বিশ্ব যুদ্ধে অংশ নেওয়া ভারত তার বীর সেনানীদের স্মরণ করছে। এই যুদ্ধে ভারত প্রত্যক্ষভাবে সামিল না হলেও আমাদের সেনানীরা সারা বিশ্ব জুড়ে কেবল শান্তি রক্ষার স্বার্থে লড়াই করেছেন। ফ্রান্সের ন্যুভ-চ্যাপেল স্মৃতিসৌধ এবং ইজরায়েলের হাইফা স্মৃতিসৌধে শ্রদ্ধা নিবেদনের সৌভাগ্য আমার হয়েছে। প্রথম বিশ্ব যুদ্ধে ভারতের ভূমিকার সঙ্গে এই দুটি স্থান জড়িয়ে রয়েছে। প্রধানমন্ত্রী বেনজামিন নেতানিয়াহু যখন ভারতে এসেছিলেন, তখন আমরা তিন মূর্তি – হাইফাচকে শ্রদ্ধা জানিয়ে এসেছিলাম।
“The Birds of Banni Grassland” বইটি আজ আনুষ্ঠানিকভাবে প্রকাশ করলেন প্রধানমন্ত্রী

“The Birds of Banni Grassland” গ্রন্থটি আজ নয়াদিল্লিতে আনুষ্ঠানিকভাবে প্রকাশ করলেন প্রধানমন্ত্রী শ্রী নরেন্দ্র মোদী। গুজরাট ইন্সটিটিউট অফ ডেজার্ট ইকোলজি (গাইড)-এর বিজ্ঞানীরা বইটি তুলে দেন প্রধানমন্ত্রীর হাতে। গুজরাটের কচ্ছ-এ বান্নি অঞ্চলে যে আড়াইশো প্রজাতির পাখি দেখতে পাওয়া যায়, তাদের ওপর বিভিন্ন সমীক্ষা ও গবেষণার ভিত্তিতে সংকলিত হয়েছে এই গ্রন্থটি। উল্লেখ্য, ভুজে অবস্থিত ‘গাইড’ কচ্ছের রান এলাকার বিভিন্ন গাছপালা, পাখি ও সামুদ্রিক প্রাণী সম্পর্কে গত ১৫ বছরেরও বেশি সময়কাল ধরে সমীক্ষা ও গবেষণার কাজ চালিয়ে আসছে। …
ক্যান্সারআক্রান্ত শ্রীমতী ডোরিস ফ্রান্সিসের চিকিৎসায় ৩ লক্ষ টাকা মঞ্জুর প্রধানমন্ত্রীর

শ্রীমতীডোরিস ফ্রান্সিসের চিকিৎসার জন্য প্রধানমন্ত্রীর জাতীয় ত্রাণ তহবিল থেকে ৩ লক্ষটাকা মঞ্জুর করলেন প্রধানমন্ত্রী শ্রী নরেন্দ্র মোদী। শ্রীমতী ডোরিস ফ্রান্সিসেরসেবা ও অবদান এবং ক্যান্সারের কারণে তাঁর অসুস্থতার খবর পৌঁছে যায় প্রধানমন্ত্রীরদপ্তরে। বিষয়টি খতিয়ে দেখে গতকালই শ্রীমতী ফ্রান্সিসের চিকিৎসাবাবদ ঐ অর্থ মঞ্জুরকরেন প্রধানমন্ত্রী। শ্রীমতীডোরিস ফ্রান্সিস বর্তমানে নয়াদিল্লির এইম্‌স-এ চিকিৎসাধীন রয়েছেন। তাঁর বিশেষ যত্ননেওয়ার জন্য হাসপাতাল কর্তৃপক্ষকে অনুরোধ জানানো হয়েছে সরকারের তরফে। প্রধানমন্ত্রীরএই সাহায্য অনুমোদন সম্পর্কে অবহিত করা হয়েছে শ্রীমতী ডোরিস ফ্রান্সিসেরপরিবার-পরিজন এবং হাসপাতাল কর্তৃপক্ষকে। গাজিয়াবাদের বাসিন্দা শ্রীমতী ডোরিসফ্রান্সিস জাতীয় মহাসড়কের গুরুত্বপূর্ণ স্থানগুলিতে ব্যস্ত সময়ে স্বেচ্ছায় যাননিয়ন্ত্রণে এগিয়ে যেতেন। /
প্রধানমন্ত্রী, ভূটানের প্রধানমন্ত্রীর সঙ্গে টেলিফোনে কথা বলেছেন

প্রধানমন্ত্রী শ্রী নরেন্দ্র মোদী আজ ভুটানের প্রধানমন্ত্রী লোটে শেরিং- এর সঙ্গে টেলিফোনে কথা বলেছেন। দুই প্রধানমন্ত্রী বিশ্বব্যাপী কোভিড-১৯ মহামারীর প্রেক্ষিতে আঞ্চলিক পরিস্থিতি নিয়ে আলোচনা করেছেন এবং এই মহামারী নিয়ন্ত্রণে তাদের সরকারের গৃহীত পদক্ষেপগুলি সম্পর্কে একে অপরের সঙ্গে তথ্যের আদান প্রদান করেছেন। ভুটানের রাজা এবং ডাঃ শেরিং যেভাবে কোভিড -১৯ সংক্রমণের বিস্তারকে ভুটানের মধ্যে সীমাবদ্ধ রাখার জন্য সামনে থেকে নেতৃত্ব দিয়েছেন, প্রধানমন্ত্রী তার প্রশংসা করেন। ডাঃ শেরিং ভারতের মতো বৃহৎ দেশে কোভিড-১৯ মহামারী বিরুদ্ধে লড়াই-এ নেতৃত্ব দেওয়ার জন্য প্রধানমন্ত্রীকে ধন্যবাদ জানান। ১৫ মার্চ সার্কভুক্ত দেশগুলির নেতাদের মধ্যে গৃহীত বিশেষ ব্যবস্থাগুলি রূপায়নে যে অগ্রগতি হয়েছে তাতে দুই নেতা সন্তোষ প্রকাশ করেছেন। প্রধানমন্ত্রী ভারত-ভুটান সম্পর্কের চিরন্তন এবং বিশেষ সম্পর্কের কথা উল্লেখ করে ভূটানের প্রধানমন্ত্রীকে মহামারীর জন্য স্বাস্থ্য ও অর্থনৈতিক ক্ষেত্রে যে প্রভাব পড়বে তাতে সবরকম সাহায্যের আশ্বাস দেন। শ্রী মোদী, ভুটানের রাজা ও প্রধানমন্ত্রী ডাঃ শেরিং এবং ড্রূক ইউলের সকল ব্যক্তির সুস্বাস্থ্য কামনা করে শুভেচ্ছা জানিয়েছেন।
সুইডিশপ্রধানমন্ত্রীর সঙ্গে দূরভাষে আলাপচারিতা শ্রী নরেন্দ্র মোদীর

সুইডেনের প্রধানমন্ত্রীমিঃ স্টিফ্যান লফভেন-এর সঙ্গে আজ কথা বলেছেন ভারতের প্রধানমন্ত্রী শ্রী নরেন্দ্রমোদী। এই প্রসঙ্গে এক ট্যুইট বার্তায় শ্রী মোদী বলেছেন : “সুইডেনেরমাননীয় প্রধানমন্ত্রী মিঃ স্টিফ্যান লফভেন-এর সঙ্গে আজ দূরভাষে কথা বলেছি আমি।‘মেক ইন ইন্ডিয়া’ কর্মসূচিকে সফল করে তুলতে সুইডেনের সমর্থন ও সহযোগিতার আমি বিশেষপ্রশংসা করি।” / …
ইংরেজি নববর্ষে দেশবাসীকেশুভেচ্ছা ও অভিনন্দন প্রধানমন্ত্রীর

ইংরেজিনববর্ষের সূচনায় দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “২০১৮ বছরটিআপনাদের সকলের পক্ষে শুভ হোক, এই কামনা জানাই। প্রার্থনা করি, এই বছরটি প্রত্যেকেরজীবনে আনন্দ, সুস্বাস্থ্য ও সমৃদ্ধি বহন করে আনুক।” /
রুকাস ওয়্যালেসের প্রেসিডেন্ট আজ দেখা করলেন প্রধানমন্ত্রীর সঙ্গে

রুকাস ওয়্যারলেসের প্রেসিডেন্ট তথা সিইও শ্রীমতী সেলিনা লো আজ এখানে সাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে। শ্রী মোদীর সঙ্গে আলোচনাকালে ‘ডিজিটাল ইন্ডিয়া’ এবং ‘স্মার্ট সিটি’ গড়ে তোলার লক্ষ্যে প্রধানমন্ত্রী যে উদ্যোগ গ্রহণ করেছেন তার বিশেষ প্রশংসা করেন শ্রীমতী লো। pril, 2016
কেন্দ্রীয় মন্ত্রিসভায় প্রধানমন্ত্রী ‘মৎস সম্পদ যোজনা’র অনুমোদন- ভারতের মৎস ক্ষেত্রে সুস্থায়ী এবং দায়িত্বশীল বিকাশের মাধ্যমে ‘নীল বিপ্লব’ আনতে এই প্রকল্প

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ ‘প্রধানমন্ত্রী মৎস সম্পদ যোজনা’ (পিএমএমএসওয়াই) বাস্তবায়নের অনুমোদন দিয়েছে। ভারতে মৎস ক্ষেত্রে সুস্থায়ী এবং দায়িত্বশীল উন্নয়নের মাধ্যে নীল বিপ্লব ঘটাতেই এই প্রকল্প আনা হয়েছে। এই প্রকল্পের আওতায় প্রধানত দুটি বিষয় রয়েছে- একটি ‘কেন্দ্রীয় ক্ষেত্র প্রকল্প’, অপরটি ‘কেন্দ্রীয় পৃষ্ঠপোষকতা প্রকল্প’। এই প্রকল্পে বিনিয়োগ বরাদ্দ হয়েছে ২০ হাজার ৫০ কোটি টাকা, যার মধ্যে কেন্দ্রের ভাগ ৯ হাজার ৪০৭ কোটি, রাজ্যের ভাগ ৪ হাজার ৮৮০ কোটি এবং উপভোক্তার ভাগ হল ৫ হাজার ৭৬৩ কোটি টাকা। ২০২০-২১ অর্থবর্ষ থেকে ২০২৪-২৫ অর্থবর্ষ পর্যন্ত ৫ বছরের জন্য এই প্রকল্প রূপায়িত হবে। এই পিএমএমএসওয়াই প্রকল্পটি বাস্তবায়িত হবে- ক) কেন্দ্রীয় ক্ষেত্র প্রকল্প খ) কেন্দ্রীয় পৃষ্ঠপোষকতা প্রকল্প- দুটি পৃথক উৎপাদানের সাহায্যে। কেন্দ্রীয় পৃষ্ঠপোষকতা প্রকল্পে আবার দুটি ভাগ রয়েছে- একটি হল বেসরকারী সুবিধাভোগী ভিত্তিক আর একটি হল সুবিধাভোগী ভিত্তিক। এই প্রকল্পের আওতায় মূলত তিনটি লক্ষ্য রাখা হয়েছে- ১. উৎপাদন এবং উৎপাদনশীলতা বৃদ্ধি ২. পরিকাঠামো এবং চাষের পর প্রক্রিয়াকরণ/ব্যবস্থাপনা ৩. মৎস চাষ ব্যবস্থাপনা এবং নিয়ন্ত্রণ পরিকাঠামো বরাদ্দের পদ্ধতি : পিএমএমএসওয়াই বাস্তবায়িত হবে নিম্নলিখিত বরাদ্দ পদ্ধতিতে- কেন্দ্রীয় ক্ষেত্র প্রকল্প ক) পুরো প্রকল্প/ইউনিটের ব্যয় কেন্দ্রীয় সরকার বহন করবে। (অর্থাত ১০০ শতাংশই কেন্দ্রীয় বরাদ্দ) খ) যদি সরাসরি উপভোগকারী ভিত্তিক প্রকল্প যেমন- জাতীয় মৎস উন্নয়ন বোর্ডের অন্তর্ভুক্ত কেন্দ্রীয় সরকারের আয়ত্তাধীন পৃথক/গোষ্ঠী পরিচালিত কার্যক্রম প্রকল্পে সাধারণ শ্রেণীভুক্ত মানুষদের জন্য প্রকল্প/ইউনিটের খরচের ৪০ শতাংশ পর্যন্ত সহায়তা দেবে কেন্দ্রীয় সরকার এবং এসসি, এসটি শ্রেণীর মহিলাদের জন্য ৬০ শতাংশ পর্যন্ত সহায়তা দেওয়া হবে। কেন্দ্রীয় পৃষ্ঠপোষকতা প্রকল্প রাজ্য/কেন্দ্রশাসিত অঞ্চলগুলির দ্বারা কেন্দ্রীয় পৃষ্ঠপোষকতা প্রকল্পের উৎপাদানগুলির অধীন বেসরকারী সুবিধাভোগী কার্যকলাপের জন্য পুরো প্রকল্প/ইউনিট ব্যয় কেন্দ্র/রাজ্যের মধ্যে নিম্নলিখিত উপায়ে ভাগ করা হবে- ক) উত্তরপূর্ব এবং হিমালয় রাজ্যগুলির ক্ষেত্রে ৯০ শতাংশ কেন্দ্রীয় ভাগ এহং ১০ শতাংশ রাজ্যের ভাগ থাকবে। খ) অন্যান্য রাজ্যের ক্ষেত্রে ৬০ শতাংশ দেবে কেন্দ্র এবং ৪০ শতাংশ দেবে রাজ্য। গ) কেন্দ্রশাসিত অঞ্চলগুলিতে ১০০ শতাংশই কেন্দ্রের ভাগ থাকবে। কেন্দ্রশাসিত অঞ্চলগুলিকে কোনো ভাগ দিতে হবেনা। লাভ— ১. মৎস ক্ষেত্রে গুরুত্বপূর্ণ সমস্যাগুলির সমাধান হবে এবং এর সম্ভাব্যতা উপলব্ধি করা যাবে। ২. সুস্থায়ী এবং দায়িত্বশীল মৎস চাষের মাধ্যমে ২০২৪-২৫ অর্থবর্ষে ২২ মিলিয়ন মেট্রিক টনের লক্ষ্যমাত্রা অর্জনের জন্য বার্ষিক প্রায় ৯ শতাংশ হারে মাছের উতপাদন এবং উতপাদনশীলতা বৃদ্ধি করা যাবে। ৩. গুনমান সম্পন্ন মাছের চারা, মাছ ধরার দক্ষতা এবং কার্যকরী জলজ স্বাস্থ্য ব্যবস্থাপনার উন্নতিসাধন হবে। ৪. আধুনিক পরিকাঠামো গড়ে তোলা সম্ভব হবে। ৫. মাছ ধরা এবং মাছ ধরার সঙ্গে যুক্ত প্রায় ১৫ লক্ষ মৎস চাষী, মৎসজীবী, মৎস কর্মী, মৎস বিক্রেতা এবং শহর ও গ্রামীণ এলাকায় অন্যান্য ব্যক্তিদের প্রত্যক্ষ বা পরোক্ষভাবে লাভজনক কর্মসংস্থানের সৃষ্টি হবে এবং তাদের আয় বৃদ্ধি হবে। ৬. মৎস ক্ষেত্রে বিনিয়োগ বৃদ্ধি এবং মাছ এবং মতস জাতীয় পণ্যের প্রতিযোগিতা তৈরি হবে। ৭. ২০২৪ সালের মধ্যে মৎসজীবী, মৎস চাষী এবং মৎস শ্রমিকদের আয় দ্বিগুন হবে। ৮. মৎসজীবী এবং মৎস শ্রমিকরা সামাজিক, শারীরিক এবং অর্থনৈতিক সুরক্ষা পাবেন।
ভারত ও পর্তুগালের মধ্যে তথ্যপ্রযুক্তি ও ইলেক্ট্রনিক্স ক্ষেত্রে সমঝোতায় কেন্দ্রীয় মন্তিসভার সায়

ভারত ও পর্তুগালের মধ্যে তথ্যপ্রযুক্তি ও ইলেক্ট্রনিক্স ক্ষেত্রে সমঝোতায় প্রধানমন্ত্রী শ্রী নরেন্দ্রমোদীর পৌরহিত্যে কেন্দ্রীয় মন্ত্রিসভার বৈঠকে স্বাক্ষরোত্তর অনুমোদন প্রদত্ত হল। নতুনদিল্লিতে চলতি বছরের ৬ জানুয়ারী এই সমঝোতা স্বাক্ষরিত হয়। দু ’ দেশের আইন ওবিধিনিয়মের সঙ্গে সামঞ্জস্য রেখে সমতা ও পারস্পরিক স্বার্থের ভিত্তিতেতথ্যপ্রযুক্তি ও ইলেক্ট্রনিক্স ক্ষেত্রে দীর্ঘমেয়াদী ও সুস্হায়ী সহযোগিতা গড়েতোলার ক্ষেত্রে এই সমঝোতা বিশেষ সহায়ক হবে। /
কাম্বোডিয়া, লাওস, মায়ানমার এবং ভিয়েতনামেরঅর্থনীতিতে ভারতের উজ্জ্বল উপস্থিতির লক্ষ্যে প্রকল্প উন্নয়ন তহবিল গঠনের প্রস্তাব  :  সম্মতি কেন্দ্রীয় মন্ত্রিসভার

কাম্বোডিয়া, লাওস, মায়ানমার এবং ভিয়েতনামের অর্থনীতিতে ভারতের উজ্জ্বল উপস্থিতিরসুযোগ-সম্ভাবনার কথা বিবেচনা করে ৫০০ কোটি টাকার একটি প্রকল্প উন্নয়ন তহবিল গঠনেরপ্রস্তাবে আজ সম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত হয় মন্ত্রিসভার এই বৈঠকটি । এই বিশেষ তহবিলটির দায়িত্বে থাকবে কেন্দ্রীয়বাণিজ্য দপ্তর এবং এর অর্থ বিনিয়োগ করা হবে এক্সিম ব্যাঙ্কের মাধ্যমে। কেন্দ্রীয়বাণিজ্য সচিবের নেতৃত্বে গঠিত এক আন্তঃমন্ত্রক কমিটির নিয়ন্ত্রণে থাকবে এই প্রকল্পউন্নয়ন তহবিলটি। প্রকৃতপক্ষে ঐ চারটি দেশে ভারতের অর্থনৈতিক উপস্থিতির ক্ষেত্রেএকটি অনুঘটকের কাজ করবে এই বিশেষ তহবিলটি।